text: Kendt statue udsat for hærværk 
  24 april 2012 kl. 08.53
  Statuen af den Tapre landsoldat i Fredericia har været udsat for graffiti-hærværk.
  Statuen har fået nye farver tilsat sin uniform. Den er nu blevet sprayet bronze og sølv. Ligesom den har fået nogle såkaldte tags. Det vil sige hærværksmandens underskrift. Men disse tags er ulæselige. Det er uvist præcist, hvornår det er sket, men politiet fik anmeldelsen i går mandag.
  Det er nu op til Fredericia kommune at få fjernet spraymalingen fra statuen. Grafitti koster kommunerne dyrt hvert år. Københavns kommune, der er værst ramt bruger årligt 8-9 mill. kr.
  